

31000 Osijek, Ulica cara Hadrijana 10 +385 31 321 700 ▪ helpdesk@foozos.hr ▪ www.foozos.hr

OIB: 28082679513 ▪ MB: 1404881 ▪ IBAN: HR1825000091102044575

**VODIČ ZA STUDENTE**

FAKULTETA ZA ODGOJNE I OBRAZOVNE ZNANOSTI

2025./2026.

**Sadržaj**

[1. O Sveučilištu Josipa Jurja Strossmayera u Osijeku 4](#_Toc210301392)

[2. Što je to Bolonjski proces? 4](#_Toc210301393)

[3. Vrste studija u Republici Hrvatskoj 5](#_Toc210301394)

[4. Nastavni kalendar 7](#_Toc210301395)

[5. Ispitni rokovi 7](#_Toc210301396)

[6. Informacije o Fakultetu za odgojne i obrazovne znanosti 7](#_Toc210301397)

[6.1. Iz povijesti Fakulteta za odgojne i obrazovne znanosti 7](#_Toc210301398)

[6.2. Suvremeni trenutak Fakulteta za odgojne i obrazovne znanosti 8](#_Toc210301399)

[7. Ustroj Fakulteta za odgojne i obrazovne znanosti 9](#_Toc210301400)

[8. Misija i vizija Fakulteta za odgojne i obrazovne znanosti 10](#_Toc210301401)

[8.1. Misija 10](#_Toc210301402)

[8.2. Vizija 10](#_Toc210301403)

[9. Studijski programi Fakulteta za odgojne i obrazovne znanosti 11](#_Toc210301404)

[9.1. Sveučilišni integrirani prijediplomski i diplomski studij Učiteljski studij 11](#_Toc210301405)

[9.2. Sveučilišni prijediplomski studij Rani i predškolski odgoj i obrazovanje 12](#_Toc210301406)

[9.3. Sveučilišni prijediplomski studij Edukacijska rehabilitacija 13](#_Toc210301407)

[9.4. Sveučilišni prijediplomski studij Logopedija 14](#_Toc210301408)

[9.5. Sveučilišni diplomski studij Rani i predškolski odgoj i obrazovanje 15](#_Toc210301409)

[9.6. Sveučilišni specijalistički studij Inkluzivni odgoj i obrazovanje 16](#_Toc210301410)

[9.7. Sveučilišni specijalistički studij Vođenje i upravljanje odgojno-obrazovnim ustanovama 17](#_Toc210301411)

[9.8. Doktorski studij Obrazovne znanosti i perspektive obrazovanja 18](#_Toc210301412)

[9.9. Programi cjeloživotnog obrazovanja – Pedagoško-psihološka i didaktičko-metodička izobrazba 19](#_Toc210301413)

[10. Centri Fakulteta za odgojne i obrazovni znanosti 20](#_Toc210301414)

[10.1. Centar za karijerni razvoj studenata 20](#_Toc210301415)

[10.2. Centar za istraživanje talenta i obrazovanje 21](#_Toc210301416)

[10.3. Centar za istraživanje nematerijalne kulturne baštine 21](#_Toc210301417)

[10.4. Centar za rehabilitaciju 22](#_Toc210301418)

[10.5. Centar za metodike i stručnu praksu 22](#_Toc210301419)

[10.6. Centar za umjetnosti 23](#_Toc210301420)

[10.7. Centar za antropologiju odgoja i obrazovanja 23](#_Toc210301421)

[10.8. Centar za interdisciplinarno obrazovanje i tehnologiju 24](#_Toc210301422)

[11. Informacijski paket 2025./2026. 25](#_Toc210301423)

[11.1. Studentska prava i obveze 26](#_Toc210301424)

[11.2. Smještaj 26](#_Toc210301425)

[11.3. Zdravstveno osiguranje za studente 26](#_Toc210301426)

[11.4. Zdravstvena zaštita 27](#_Toc210301427)

[11.5. Ured za studente s invaliditetom 28](#_Toc210301428)

[11.6. Psihološko savjetovalište za studente 28](#_Toc210301429)

[11.7. Identifikacijska kartica studenta (iksica) 28](#_Toc210301430)

[11.8. Subvencionirana prehrana 29](#_Toc210301431)

[11.9. BUTRA (autoBUs i TRAmvaj) 31](#_Toc210301432)

[11.10. Pravo na rad putem studentskog servisa 31](#_Toc210301433)

[11.11. Studentske udruge 32](#_Toc210301434)

[11.11.1. Studentska sportska udruga FOOZOS 32](#_Toc210301435)

[11.11.2. Udruga studenata Futuri Magistri 32](#_Toc210301436)

1. O Sveučilištu Josipa Jurja Strossmayera u Osijeku

Sastavnice Sveučilišta Josipa Jurja Strossmayera u Osijeku u akademskoj godini 2025./2026. čini 14 fakulteta, 1 akademija i 3 sveučilišna odjela. Važni za studente jesu i Gradska i sveučilišna knjižnica Osijek, Studentski centar u Osijeku i Požegi te, osim studentskih domova u Osijeku, i Studentski dom u Đakovu i Požegi. U sastavu Sveučilišta također su Sveučilišni centar za osiguranje kvalitete visokog obrazovanja, Sveučilišni centar za cjeloživotno učenje i Sveučilišni centar za bibliografsko-dokumentacijsku građu o Josipu Jurju Strossmayeru i crkvenoj povijesti. Cjeloviti podaci dostupni su na službenoj mrežnoj stranici Sveučilišta <https://www.unios.hr/>.

**Kontakt**

Sveučilište Josipa Jurja Strossmayera u Osijeku

Trg Sv. Trojstva 3

31000 Osijek

Telefoni: (031) 22 41 02

Faks: (031) 20 70 15

e-adresa: [rektorat@unios.hr](mailto:rektorat@unios.hr)

1. Što je to Bolonjski proces?

Bolonjska deklaracija zajednička je deklaracija europskih ministara obrazovanja potpisana u Bologni 1999., a odnosi se na reformu sustava visokog obrazovanja u Europi koja je postala poznata kao [Bolonjski proces](https://www.azvo.hr/hr/component/seoglossary/1-priznavanje-inozemnih-visokoskolskih-kvalifikacija/4-bolonjski-proces). Republika Hrvatska potpisala je Bolonjsku deklaraciju 2001. godine.

Ciljevi Bolonjske deklaracije i Bolonjskog procesa sljedeći su:

* Prihvaćanje sustava lako prepoznatljivih i usporedivih stupnjeva, među ostalim uvođenjem dodatka diplomi (*Diploma Supplement*), kako bi se promicalo zapošljavanje europskih građana i međunarodna konkurentnost europskog sustava visokog obrazovanja.
* Prihvaćanje sustava utemeljenog na dvama glavnim ciklusima, prijediplomskom i diplomskom. Pristup drugom ciklusu zahtijeva uspješno završen prvi ciklus studija u trajanju od najmanje tri godine. Stupanj postignut nakon prvog ciklusa treba odgovarati europskom tržištu rada odgovarajućom razinom kvalifikacije. Drugi ciklus vodit će k magisteriju i/ili doktoratu, kao što je to slučaj u mnogim europskim zemljama.
* Uvođenje bodovnog sustava, kao što je [ECTS](https://www.azvo.hr/hr/component/seoglossary/1-priznavanje-inozemnih-visokoskolskih-kvalifikacija/11-ects), kao prikladnog sredstva u promicanju najšire studentske mobilnosti. [Bodovi](https://www.azvo.hr/hr/pojmovnik/76-bodovi) se mogu postizati i izvan visokoškolskog obrazovanja, uključujući i cjeloživotno učenje, pod uvjetom da ih prizna sveučilište koje prihvaća studenta.
* Promicanje mobilnosti prevladavanjem zapreka slobodnom kretanju, uz poseban obzir prema studentima kojima valja omogućiti pristup studiju i odgovarajućim službama; nastavnicima, istraživačima i administrativnom osoblju kojima valja priznati i valorizirati vrijeme koje su proveli u Europi istražujući, poučavajući ili učeći, bez prejudiciranja njihovih statutarnih prava.
* Promicanje europske suradnje u osiguravanju kvalitete u cilju razvijanja usporedivih kriterija i metodologija.
* Promicanje potrebne europske dimenzije u visokom obrazovanju, posebice u razvoju studijskih programa, međuinstitucionalnoj suradnji, programima mobilnosti i integriranim programima studija, obrazovanja i istraživanja.[[1]](#footnote-1)


1. Vrste studija u Republici Hrvatskoj

Visoko obrazovanje u Republici Hrvatskoj provodi se u okviru sveučilišnih i stručnih studija. Sveučilišni studij osposobljava studente za obavljanje poslova u znanosti i visokom obrazovanju, u poslovnom svijetu, javnom sektoru i društvu općenito te ih osposobljava za razvoj i primjenu znanstvenih i stručnih dostignuća.

Stručni studiji usmjereni su primarno prema tržištu rada i neposrednom uključivanju u radni proces te se u sklopu njih stječu prije svega stručne kompetencije.

Prijediplomski sveučilišni studij traje u pravilu od tri do četiri godine i njegovim se završetkom stječe od 180 do 240 [ECTS](https://www.azvo.hr/hr/component/seoglossary/1-priznavanje-inozemnih-visokoskolskih-kvalifikacija/11-ects) bodova. Završetkom se stječe akademski naziv sveučilišni prvostupnik / sveučilišna prvostupnica uz naznaku struke. Sveučilišni diplomski studij traje u pravilu od jedne do dvije godine i njegovim se završetkom stječe od 60 do 120 ECTS bodova. Završetkom sveučilišnog prijediplomskog i diplomskog studija, čijim se završetkom stječe najmanje 300 ECTS bodova, stječe se akademski naziv sveučilišni magistar / sveučilišna magistra struke. Doktorski studij traje najmanje tri godine i njegovim se završetkom stječe u pravilu 180 ECTS bodova te akademski stupanj doktor / doktorica znanosti. Sveučilišni specijalistički studij traje u pravilu od jedne do dvije godine i njegovim se završetkom stječe akademski naziv [sveučilišni specijalist](https://www.azvo.hr/hr/component/seoglossary/1-priznavanje-inozemnih-visokoskolskih-kvalifikacija/37-sveucilisni-specijalist) / sveučilišna specijalistica uz naznaku struke.[[2]](#footnote-2)

**SHEMA SUSTAVA VISOKOG OBRAZOVANJA U HRVATSKOJ**



Izvor: <https://www.azvo.hr/vrednovanja/sustav-visokog-obrazovanja/vrste-studija/>

1. Nastavni kalendar

|  |  |
| --- | --- |
| Nastava u zimskom semestru | od 1. listopada do 19. prosinca 2025.  te od 7. do 23. siječnja 2026. |
| Božićni i novogodišnji blagdani | od 22. prosinca 2025. do 6. siječnja 2026. |
| Nastava u ljetnom semestru | od 23. veljače do 5. lipnja 2026. |

1. Ispitni rokovi

|  |  |
| --- | --- |
| Zimski ispitni rok | od 26. siječnja do 20. veljače 2026. |
| Ljetni ispitni rok | od 8. lipnja do 10. srpnja 2026. |
| Jesenski ispitni rok | od 24. kolovoza do 25. rujna 2026. |

1. Informacije o Fakultetu za odgojne i obrazovne znanosti

## Iz povijesti Fakulteta za odgojne i obrazovne znanosti

Fakultet za odgojne i obrazovne znanosti u Osijeku znanstveno-nastavna sastavnica je Sveučilišta Josipa Jurja Strossmayera u Osijeku koja svojom misijom doprinosi društvu unaprjeđivanjem obrazovanja i odgoja obrazujući studente na sveučilišnim studijima te provođenjem znanstvenih istraživanja u različitim znanstvenim i umjetničkim područjima i poljima.

Tradicija obučavanja učitelja povezana s razvojem osnovnoškolskog (pučkog) obrazovanja datira od 1874. Zapravo se, prema Zakonu o ustroju pučkih škola i preparandija za pučko učiteljstvo u Slavoniji i Hrvatskoj, 1874. školovanje učitelja podiže na trogodišnje, a 1888. na četverogodišnje školovanje. Sustavna institucionalna izobrazba učitelja u Osijeku traje neprekidno od 1893. kada je osnovana Učiteljska škola. Ta je ugledna odgojno-obrazovna ustanova odigrala značajnu ulogu u školovanju učitelja te razvoju prosvjete u Osijeku, Slavoniji i Republici Hrvatskoj. Duboko se ukorijenila u djelovanje prosvjetnih ustanova koje su se razvile na njezinim temeljima. Akademske godine 1961./1962. počela je s radom **Pedagoška akademija** koja je akademske godine 1977./1978. prerasla u **Pedagoški fakultet**.

Posljednjih desetljeća izobrazba učitelja na ovim prostorima upućuje na promjene koje su se tijekom godina događale. Kako je Republika Hrvatska već devedesetih godina 20. st. počela usklađivati svoj sustav s europskim sustavom, 1994. dvogodišnji studij razredne nastave preustrojava se u četverogodišnji sveučilišni učiteljski studij. Akademske godine 1998./1999. obrazovanje učitelja i odgojitelja preuzima novoosnovana **Visoka učiteljska škola**. Učiteljski je studij, od tada kao četverogodišnji stručni studij, sljedećih godina dopunjen pojačanim programima iz predmeta povijest, informatika, engleski i njemački jezik. Akademske godine 1999./2000. upisana je i prva generacija studenata na dislociranom Učiteljskom studiju u Slavonskom Brodu.

Akademske godine 2005./2006. izvršena je statusna promjena Visoke učiteljske škole i njezino prerastanje u **Učiteljski fakultet u Osijeku**. Daljnjim ustrajnim radom usustavljen je sveučilišni studijski program za odgojitelje te je akademske godine 2009./2010. upisana prva generacija studenata Sveučilišnog preddiplomskog studija Rani i predškolski odgoj i obrazovanje. Iste se godine osniva Odsjek za cjeloživotno obrazovanje i pokreće pedagoško-psihološka i didaktičko-metodička izobrazba za buduće sveučilišne nastavnike na Sveučilištu Josipa Jurja Strossmayera u Osijeku. U nastavnom smislu iskorak predstavlja 2005. godina u kojoj počinje provedba suvremenih studija usklađenih s Bolonjskom deklaracijom na svim razinama – sveučilišnom preddiplomskom i diplomskom studiju. Učiteljski fakultet mijenja 11. rujna 2014. naziv u **Fakultet za odgojne i obrazovne znanosti**.

Akademske godine 2017./2018. upisana je prva generacija studenata preddiplomskog studija Kineziologije. Akademske godine 2020./2021. upisana je prva generacija studenata poslijediplomskog doktorskog studija Obrazovne znanosti i perspektive obrazovanja te poslijediplomskog specijalističkog studija Vođenje i upravljanje odgojno-obrazovnim ustanovama. Akademske godine 2021./2022. upisana je prva generacija studenata izvanrednog preddiplomskog studija Rani i predškolski odgoj i obrazovanje na dislociranom studiju u Slatini. Akademske godine 2022./2023. upisana je prva generacija studenata preddiplomskog sveučilišnog studija Edukacijska rehabilitacija. Akademske godine 2023./2024. upisana je prva generacija studenata izvanrednog sveučilišnog prijediplomskog studija Edukacijska rehabilitacija. Akademske godine 2024./2025. upisana je prva generacija studenata sveučilišnog prijediplomskog studija Logopedija. Akademske godine 2025./2026. upisana je prva generacija sveučilišnog prijediplomskog studija Rani i predškolski odgoj i obrazovanje, dislocirani studij u Požegi.

## Suvremeni trenutak Fakulteta za odgojne i obrazovne znanosti

Fakultet za odgojne i obrazovne znanosti mjesto je stjecanja i razmjene znanja te stručnoga usavršavanja i izgradnje kompetencija budućih magistara primarnog obrazovanja, sveučilišnih prvostupnika i magistara ranog i predškolskog odgoja i obrazovanja, sveučilišnih prvostupnika kineziologije, sveučilišnih prvostupnika edukacijske rehabilitacije, sveučilišnih prvostupnika logopedije, specijalista vođenja i upravljanja odgojno-obrazovnom ustanovom te doktoranada znanosti. Trenutačno na Fakultetu za odgojne i obrazovne znanosti studira više od 1400 studenata. U pripremi je i novi studijski program sveučilišni diplomski studij Logopedija na kojem će se obrazovati kvalitetni kadrovi potrebni ovom području te kojim se osigurava vertikalna prohodnost u skladu s Bolonjskim procesom. Fakultet za odgojne i obrazovne znanosti na taj se način profilira kao suvremen fakultet, blizak europskoj i svjetskoj kvaliteti nastavnog i znanstveno-istraživačkog rada.

Budući da se Fakultet za odgojne i obrazovne znanosti bavi obrazovanjem kadrova za rad u različitim sustavima (odgojno-obrazovnom, zdravstvenom, sustavu socijalne skrbi, privatnom i nevladinom sektoru), novi nastavni planovi i programi temelje se na prepoznatljivosti djelatnosti Fakulteta – ne samo na lokalnoj razini iz koje je najveći broj studenata i u kojoj se naši studenti najviše zapošljavaju nego i na regionalnoj, državnoj, pa i europskoj razini. Novi nastavni planovi i programi sadržavat će i znanstvene discipline koje proširuju njihova temeljna stručna i znanstvena znanja kako bi diplomirani studenti imali i stručnu i znanstvenu europsku orijentaciju.

Svjesni dosadašnjeg stupnja razvoja Fakulteta i vjerujući u dodatne poticaje (projekti, kadrovi) i potrebe za novim kvalitetnim kadrovima (daljnji razvoj), Fakultet za odgojne i obrazovne znanosti ima opravdanja za budući brži razvoj. Fakultet se želi pozicionirati kao autonoman i komparativno kompetentan fakultet blizak europskom i svjetskom kvalitetnom visokoškolskom obrazovanju i znanstveno-istraživačkom radu. Svakako će tomu pridonijeti i unaprjeđenje međunarodne suradnje, pri čemu je svakako važno i značajnije uključivanje studenata svih godišta.

1. Ustroj Fakulteta za odgojne i obrazovne znanosti

Tijela Fakulteta čine

Dekan

Fakultetsko

vijeće

Dekan predstavlja i zastupa Fakultet i ustrojava rad i poslovanje Fakulteta. Dekanu u radu pomažu prodekani. Prodekani odgovaraju za svoj rad dekanu i Fakutetskom vijeću. Fakultet ima četiri prodekana:

Prodekan

za poslovne odnose i međunarodnu suradnju

Prodekan

za nastavu

Prodekan

za znanost

Prodekan

za studijske programe i razvoj

Fakultetsko vijeće čine dekan i četiri (4) prodekana koji su na rukovodećoj dužnosti, predstavnici nastavnika na sljedećim znanstveno-nastavnim, odnosno umjetničko-nastavnim radnim mjestima: redovitog profesora u trajnom izboru, redovitog profesora, izvanrednog profesora i docenta, dva (2) predstavnika nastavnika na nastavnim radnim mjestima: predavača savjetnika, višeg predavača i predavača, četiri (4) predstavnika suradnika na suradničkim radnim mjestima: višeg asistenta i asistenta, dva (2) predstavnika drugih zaposlenika koji imaju ugovor o radu u Knjižnici ili Tajništvu Fakulteta te predstavnici studenata koji čine 10 % članova Fakultetskog vijeća od čega najviše 20 % čine studenti poslijediplomskih studija. Studentski zbor Fakulteta bira pet predstavnika studenata u Fakultetsko vijeće, sukladno Statutu i općim aktima Studentskog zbora Fakulteta.

Tajnik Fakulteta i predstavnik reprezentativnog sindikata u djelatnosti znanosti i visokog obrazovanja koji je zaposlenik Fakulteta sudjeluju u radu Fakultetskog vijeća bez prava glasa.



1. ­­Misija i vizija Fakulteta za odgojne i obrazovne znanosti

## Misija

Znamo da se budućnost stvara već danas, stoga obrazujemo kompetentne, mudre, odgovorne i pouzdane stručnjake za rad u odgojno-obrazovnim ustanovama. U interdisciplinarnom okruženju učimo, istražujemo, poučavamo, surađujemo i stvaramo nove prilike. Potičemo stvaranje inkluzivnog okruženja utemeljenog na suvremenim znanstvenim spoznajama i dobrim praksama.

## Vizija

Predani nasljeđu obrazovanja za sve, bit ćemo snažan i prepoznatljiv partner u razvoju društva znanja na lokalnoj i globalnoj razini.

**Vrijednosti**

* AKADEMSKA IZVRSNOST

Sve što radimo utemeljeno je na posvećenosti akademskoj izvrsnosti. U svojem poučavanju, istraživanju, projektima i suradnjama oslanjamo se na znanje, tradiciju, suvremenost i budućnost te kvalitetu nastavnog procesa utemeljenog na znanstvenim spoznajama.

* INKLUZIVNOST

Vjerujemo u obrazovanje za sve. Zalažemo se za uključivanje osjetljivih, ranjivih i podzastupljenih skupina u društvu. Promičemo cjeloživotno učenje, nastojimo kod studenata razviti osjećaj za socijalno odgovornim ponašanjem, osjećaj ponosa s obzirom na vlastito kulturno nasljeđe te uvažavanje kulturnog nasljeđa drugih studenata. Potičemo usvajanje znanja i osmišljavanje novih i kreativnih pristupa potrebnih za funkcioniranje u društvu.

* USMJERENOST NA STUDENTE

U obrazovanju studenata njegujemo holistički pristup i vodimo se svim značajnim aspektima ljudskog razvoja i osobnim iskustvima. U svemu što radimo nastojimo pružiti studentima najbolje iskustvo učenja relevantno za primjenu u društvu koje se mijenja.

* POSVEĆENOST ODGOJNO-OBRAZOVNIM IDEJAMA

Neprestanim preispitivanjem, samoučenjem i radom na sebi čuvamo i promičemo ugled svih odgojno-obrazovnih djelatnika. Promičemo koordinaciju sustava odgoja i obrazovanja s potrebama društva.

1. Studijski programi Fakulteta za odgojne i obrazovne znanosti

## Sveučilišni integrirani prijediplomski i diplomski studij Učiteljski studij

**Trajanje studija**

5 godina – 10 semestara (300 ECTS bodova)

**Opis programa**

Nakon prvog semestra student bira izborni modul:

* Modul A – razvojni smjer
* Modul B – smjer informatika
* Modul C – smjer engleski jezik

**Akademski naziv:**

Sveučilišni magistar / sveučilišna magistra primarnog obrazovanja (*univ. mag. prim. educ*.)

**Kompetencije koje student stječe završetkom studija:**

* osposobljenost za odgoj i obrazovanje djece mlađe školske dobi praćenjem i zadovoljavanjem njihovih osnovnih i posebnih potreba, interesa i mogućnosti, stilova učenja i kulture učenika s naglaskom na razvoj socijalnih i komunikacijskih kompetencija i usvajanje osnovnih društvenih vrijednosti
* osposobljenost za primjenu suvremene pedagoško-psihološko-metodičke teorije u praksi samostalnim planiranjem, izvođenjem i vrednovanjem kurikula primarnog obrazovanja
* osposobljenost za primjenu strategija, metoda i tehnika poučavanja utemeljenih na interdisciplinarnom pristupu obrazovanju u svrhu unaprjeđivanja kvalitete odgojno-obrazovnog procesa.

**Kriteriji sastavljanja ljestvice poretka za upis**

Ljestvica poretka za upis prijavljenih pristupnika u I. godinu studija sastavlja se prema sustavu bodovanja kako slijedi:

**% broj bodova**

• **Vrednovanje ocjena iz srednje škole 45 % 450**

**• Obvezni dio državne mature 55 % 550**

Hrvatski jezik 25 % 250

Matematika razina B 15 % 150

Strani jezik razina B 15 % 150

**Druga posebna postignuća**

**Naziv Vrednovanje broj bodova**

Završena glazbena škola 5 % 50

**Kategorija Disciplina Razred Plasman Vrednovanje**

Državno natjecanje bilo koja disciplina 1. – 4. 1.-3. izravan upis

Međunarodno natjecanje bilo koja disciplina 1. – 4. (sudjelovanje) izravan upis

Sportaši 1. ili 2. kategorije bilo koji sport 1. – 4. izravan upis

## Sveučilišni prijediplomski studij Rani i predškolski odgoj i obrazovanje

**Trajanje studija**

3 godine – 6 semestara (180 ECTS bodova)

**Akademski naziv:**

Sveučilišni prvostupnik / sveučilišna prvostupnica ranog i predškolskog odgoja i obrazovanja (*univ. bacc. praesc. educ.*)

**Kompetencije koje student stječe završetkom studija:**

* osposobljenost za samostalan rad u standardnim predškolskim programima u predškolskim ustanovama
* samostalan rad u redovitim odgojnim skupinama djece rane i predškolske dobi
* samostalan rad u programima pedagoških radionica i igraonica.

**Kriteriji sastavljanja ljestvice poretka za upis**

Ljestvica poretka za upis prijavljenih pristupnika u I. godinu studija sastavlja se prema sustavu bodovanja kako slijedi:

**% broj bodova**

• **Vrednovanje ocjena iz srednje škole 45 % 450**

**• Obvezni dio državne mature 55 % 550**

Hrvatski jezik 25 % 250

Matematika razina B 15 % 150

Strani jezik razina B 15 % 150

**Druga posebna postignuća**

**Naziv Vrednovanje broj bodova**

Završena glazbena škola 5 % 50

**Kategorija Disciplina Razred Plasman Vrednovanje**

Državno natjecanje bilo koja disciplina 1. – 4. 1.-3. izravan upis

Međunarodno natjecanje bilo koja disciplina 1. – 4. (sudjelovanje) izravan upis

Sportaši 1. ili 2. kategorije bilo koji sport 1. – 4. izravan upis

## Sveučilišni prijediplomski studij Edukacijska rehabilitacija

**Trajanje studija**

3 godine – 6 semestara (180 ECTS bodova)

**Akademski naziv:**

Sveučilišni prvostupnik / sveučilišna prvostupnica edukacijske rehabilitacije (*univ. bacc. rehab. educ.*)

**Kompetencije koje student stječe završetkom studija:**

* aktivnosti pružanja rane podrške djeci s teškoćama u razvoju / razvojnim rizicima i njihovim obiteljima
* program cjeloživotne podrške odraslim osobama s invaliditetom i njihovim obiteljima
* odgoj i obrazovanje djece s teškoćama u razvoju / razvojnim rizicima
* primjena novih tehnologija u radu s djecom s teškoćama u razvoju / razvojnim rizicima i odraslim osobama s invaliditetom
* suradnja sa sustručnjacima različitih profila
* aktivnosti zagovaranja društvene podrške djeci s teškoćama u razvoju / razvojnim rizicima i odraslim osobama s invaliditetom i njihovim obiteljima
* profesionalna etika i komunikacijske vještine, upravljanje procesima u timu, interdisciplinarna suradnja i koordinacija podrške
* ostale aktivnosti kojima se implementiraju inkluzivne vrijednosti i prevenira socijalna marginalizacija djece s teškoćama u razvoju / razvojnim rizicima i odraslih osoba s invaliditetom i njihovih obitelji.

**Kriteriji sastavljanja ljestvice poretka za upis**

Ljestvica poretka za upis prijavljenih pristupnika u I. godinu studija sastavlja se prema sustavu bodovanja kako slijedi:

**% broj bodova**

• **Vrednovanje ocjena iz srednje škole 35 % 350**

**• Obvezni dio državne mature 50 % 500**

Hrvatski jezik 25 % 250

Matematika razina B 15 % 150

Strani jezik razina B 10 % 100

**Izborni dio državne mature**

Biologija ili Sociologija 15 %\* 150\*

\* Pristupnik je dužan položiti jedan od tri navedena predmeta. Polaganjem jednog predmeta stječu se dodatni bodovi. Najbolji rezultat vrednovat će se s 15 %.

## 9.4. Sveučilišni prijediplomski studij Logopedija

**Trajanje studija**

3 godine – 6 semestara (180 ECTS bodova)

**Akademski naziv:**

Sveučilišni prvostupnik / sveučilišna prvostupnica logopedije (*univ. bacc. logoped.*)

**Kompetencije koje student stječe završetkom studija:**

* prevencija, probir, otkrivanje, procjena, dijagnostika, interpretacija i rehabilitacija

– poremećaja predverbalne, verbalne i neverbalne komunikacije, jezika (usmenog i pisanog), govora i glasa nastalih uslijed različitih uzroka

– poremećaja oralno-laringealnih funkcija (gutanja) i srodnih poremećaja

– poremećaja verbalne i/ili neverbalne komunikacije u osoba s posebnim potrebama (intelektualnim teškoćama, cerebralnom paralizom i kroničnim bolestima, sljepoćom i slabovidnošću, poremećajem iz spektra autizma, emocionalnim teškoćama)

* pružanje usluga rehabilitacije slušanja-jezika/govora te pružanje savjetodavnih usluga osobama oštećena sluha i njihovim obiteljima
* poboljšanje komunikacijskih i glasovnih vještina i učinkovitosti (primjerice rad na usvajanju pravilnog naglaska i prozodije riječi, korekcija izgovora, podizanje kvalitete glasa kod vokalnih profesionalaca, rad s osobama iz dvojezičnih sredina i sl.)
* procjena, odabir i razvoj podupirućih i alternativnih komunikacijskih sustava te omogućavanje treninga uporabe.

Navedena je djelatnost usmjerena na otkrivanje i otklanjanje svih spomenutih poremećaja, a ostvaruje se postupcima prevencije, dijagnostike, tretmana i protetike, kao i savjetodavnog rada i edukacije.

**Kriteriji sastavljanja ljestvice poretka za upis**

Ljestvica poretka za upis prijavljenih pristupnika u I. godinu studija sastavlja se prema sustavu bodovanja kako slijedi:

**% broj bodova**

• **Vrednovanje ocjena iz srednje škole 35 % 350**

**• Obvezni dio državne mature 45 % 450**

Hrvatski jezik 20 % 200

Matematika razina B 15 % 150

Strani jezik razina B 10 % 100

**Izborni dio državne mature**

Biologija 20 %\* 200\*

**Dodatne provjere specifičnih znanja, vještina i sposobnosti**

**Svi su kandidati obvezni ishoditi potvrdu/nalaz (kliničara) i potvrdu fizijatra o nepostojanju zdravstvenih i psihofizičkih teškoća za upis na sveučilišni prijediplomski studij Logopedija.**

## 9.5. Sveučilišni diplomski studij Rani i predškolski odgoj i obrazovanje

**Trajanje studija**

2 godine – 4 semestra (120 ECTS bodova)

**Akademski naziv:**

Sveučilišni magistar / sveučilišna magistra ranog i predškolskog odgoja i obrazovanja (*univ. mag. praesc. educ*.)

**Opis programa**

Student bira izborni smjer:

* Smjer A – razvojni
* Smjer B – ekologija i nacionalna baština

**Kompetencije koje student stječe završetkom studija:**

* osposobljenost za rad u standardnim predškolskim programima u predškolskim institucijama, istraživačkim projektima, programima pripreme za školu te programima izobrazbe roditelja
* organiziranje i vođenje projekata u suradnji sa stručnjacima iz predškolskih ustanova, znanstvenicima u visokom obrazovanju, javnom sektoru, državnim tijelima i tijelima jedinica lokalne i regionalne uprave i samouprave čiji djelokrug rada obuhvaća skrb o djeci predškolske dobi
* osposobljenost za obavljanje mentorstva u dječjim vrtićima, vježbaonicama za studente i za sudjelovanje u realizaciji programa i projekata stručno-pedagoških službi predškolskih institucija.

**Uvjeti upisa na studij**

* završen prijediplomski sveučilišni studij Rani i predškolski odgoj i obrazovanje s prosjekom ocjena iznad 3,5 ili preporuka dvaju sveučilišnih profesora
* prijediplomski studij u području društvenih znanosti, polju pedagogije ili studij predškolskog odgoja i stručni studij predškolskog odgoja uz polaganje ispita razlikovnog programa
* završen prijediplomski studij u području društvenih znanosti, polju psihologije, polju edukacijsko-rehabilitacijske znanosti, polju socijalnih djelatnosti, polju kineziologije (grana kineziološka edukacija) i polju interdisciplinarnih društvenih znanosti uz polaganje ispita razlikovnog programa.

## 9.6. Sveučilišni specijalistički studij Inkluzivni odgoj i obrazovanje

**Trajanje studija**

2 godine – 4 semestra (120 ECTS bodova)

**Akademski naziv:**

Specijalist/specijalistica inkluzivnog odgoja i obrazovanja (*spec. inkl. educ*.)

**Kompetencije koje student stječe završetkom studija**

Program studentima omogućuje stjecanje kompetencija na području razumijevanja i primjene različitih modela savjetodavnog i rehabilitacijskog rada s osobama s invaliditetom i/ili djecom s teškoćama u razvoju, kao i usvajanje potrebnih savjetodavnih i psiho-rehabilitacijskih vještina, načina procjena i praćenja razvoja različitih populacija (djeca i mladi s teškoćama u razvoju ili izloženi čimbenicima rizika, kao i odrasle osobe s invaliditetom) te profesionalne etike u sklopu različitih programa inkluzivnog odgoja i obrazovanja.

**Na sveučilišni specijalistički studij Inkluzivnog odgoja i obrazovanja mogu se upisati**

* diplomirani učitelji/učiteljice koji su studij završili prema obrazovnim programima važećima do ak. g. 2005./2006. te učitelji/učiteljice koji su završili integrirani prijediplomski i diplomski Učiteljski studij (magistri primarnog obrazovanja)
* diplomirani odgojitelji koji su završili sveučilišni diplomski studij Rani i predškolski odgoj i obrazovanje (magistri ranog i predškolskog odgoja i obrazovanja)
* diplomirani psiholozi / profesori psihologije koji su studij završili prema obrazovnim programima važećima do ak. god. 2005./2006. te psiholozi koji su završili diplomski studij psihologije (magistri struke)
* diplomirani pedagozi koji su studij završili prema obrazovnim programima važećima do ak. god. 2005./2006. te pedagozi koji su završili diplomski studij pedagogije (magistri struke)
* diplomirani rehabilitatori koji su studij završili prema obrazovnim programima važećima do ak. god. 2005./2006. te rehabilitatori koji su završili diplomski studij rehabilitacije (magistri struke)
* diplomirani logopedi koji su studij završili prema obrazovnim programima važećima do ak. god. 2005./2006. te logopedi koji su završili diplomski studij logopedije (magistri struke)
* diplomirani socijalni pedagozi koji su studij završili prema obrazovnim programima važećima do ak. god. 2005./2006. te socijalni pedagozi koji su završili diplomski studij socijalne psihologije (magistri struke)
* diplomirani socijalni radnici koji su studij završili prema obrazovnim programima važećima do ak. god. 2005./2006. te socijalni radnici koji su završili diplomski studij socijalnog rada (magistri struke)
* diplomirani profesori/nastavnici koji su studij završili prema obrazovnim programima važećima do ak. god. 2005./2006. te nastavnici/profesori koji su završili diplomski studij bilo kojeg nastavničkog usmjerenja (magistri struke)
* magistri struke, uz uvjet završenog pedagoško-psihološko i didaktičko-metodičke izobrazbe (PPDMI), a koji su prethodno, na temelju razredbenog postupka, stekli pravo upisa na studij.

## 9.7. Sveučilišni specijalistički studij Vođenje i upravljanje odgojno-obrazovnim ustanovama

**Trajanje studija**

1,5 godinu – 3 semestra (90 ECTS bodova)

**Akademski naziv**

Sveučilišni specijalist / sveučilišna specijalistica vođenja i upravljanja odgojno-obrazovnim ustanovama (*spec. educ*.)

**Kompetencije koje stječe polaznik završetkom studija**

Polaznik će moći:

* pratiti suvremene trendove na tržištu i analizirati njihovu ulogu u primjeni marketinga u odgojno-obrazovnim ustanovama
* analizirati poslove i sistematizirati radna mjesta te utvrditi kompetencije potrebne za pojedina radna mjesta
* primjenjivati financijsko-računovodstveno poslovanje odgojno-obrazovne ustanove
* utvrditi ponudu i potražnju za ljudskim resursima te osmisliti selekcijski postupak
* primijeniti načela pedagoškog vođenja škole koje polazi od potreba učenika (engl. *pedagogical leadership*)
* kontinuirano pratiti kvalitetu nastavnog procesa i općenito odgojno-obrazovnog rada
* prepoznati prijetnje poželjnoj kulturi škole te zajednički s ostalima pronalaziti načine njihova sprječavanja/uklanjanja
* organizirati izobrazbu iz područja inkluzivnog obrazovanja za suradnike, kao i za implementaciju inkluzivne pedagogije unutar škole
* razvijati kvalitetnu komunikaciju sa sudionicima na lokalnoj, regionalnoj, nacionalnoj i međunarodnoj razini
* znati napisati projektni plan, planirati i pratiti izvođenje projekta
* odabrati alate i instrumente upravljanja projektima
* analizirati i propitivati profesionalnu praksu u području odgoja i obrazovanja
* ostvarivati najučinkovitije modele suradnje s obitelji i sa zajednicom
* objasniti prirodu motivacije i njezinu povezanost s ostalim psihičkim procesima i ponašanjem te ljudskom dobrobiti i uspješnošću
* razumjeti tijela upravljanja i temeljna načela administrativnog, poslovnog i pedagoškog vođenja odgojno-obrazovnih ustanova
* implementirati suvremene znanstvene spoznaje i primjere pozitivne prakse u odgojno-obrazovnu praksu i evaluaciju postignuća
* upravljati ljudskim potencijalima odgojno-obrazovne ustanove
* osiguravati trajni profesionalni razvoj zaposlenika odgojno-obrazovne ustanove
* unaprjeđivati i inovirati rad odgojno-obrazovne ustanove.

**Uvjeti upisa na studij:**

* završen sveučilišni diplomski studij ili dodiplomski studij prije uvođenja bolonjskog procesa
* pristupnici koji ne budu zadovoljavali navedene uvjete (završen sveučilišni studij MA razine ili dodiplomski studij prije uvođenja bolonjskog procesa) moći će upisati poslijediplomski specijalistički studij pod posebnim uvjetima koje će odrediti visoko učilište
* pozitivna ocjena Povjerenstva za upis na specijalistički studij (motivacijsko pismo i razgovor s pristupnikom).

## 9.8. Doktorski studij Obrazovne znanosti i perspektive obrazovanja

**Trajanje studija**

3 godine – 6 semestara (180 ECTS bodova)

**Akademski naziv**

Doktor/doktorica znanosti interdisciplinarnog područja znanosti (*dr. sc. inter.*)

**Studij mogu upisati pristupnici koji su prethodno završili:**

* sveučilišni integrirani prijediplomski i diplomski Učiteljski studij
* sveučilišni diplomski studij Rani i predškolski odgoj i obrazovanje
* sveučilišne diplomske studije nastavničkih usmjerenja iz drugih područja znanosti
* diplomski studij na nastavničkom fakultetu prema ranijim programima koji je izjednačen s akademskim zvanjima stečenim prema novom studijskom programu.

**Kompetencije koje student stječe završetkom studija**

Cilj je doktorskog studija prikazati studentima širu interdisciplinarnu perspektivu pri odabiru tema iz područja obrazovanja uključivanjem stručnjaka iz različitih područja znanosti u kritična pitanja kojima se bavi područje obrazovanja u modernom društvu. Time će doktorandi razviti razumijevanje kompleksnih pitanja koja utječu na značajnu promjenu obrazovnih politika i prakse. Program studentima omogućuje stjecanje kompetencija u području razumijevanja i primjene različitih modela edukacije, kao i izrade novih edukativnih programa te programa intervencije i prevencije problema koji se pojavljuju u suvremenom društvu (edukativni programi rada s djecom s poteškoćama, edukativni programi iz područja kulturne baštine, edukativni programi iz područja obrazovnih politika, edukativni programi iz područja interkulturalizma, edukativni programi iz područja upravljanja odgojno-obrazovnom ustanovom...). Ujedno studenti stječu kompetencije za izradu doktorskog rada, kao i za primjenu rezultata znanstvenih istraživanja u različitim interdisciplinarnim područjima znanosti. Osim navedenoga, program uključuje i poticanje osobnog i profesionalnog razvoja studenata u okviru individualnih konzultacija i objavljenog rada s mentorom. Temeljne kompetencije koje će studenti steći odnose se na širok raspon znanja i spoznaja iz područja psihologije, pedagogije, filologije, informacijskih znanosti, održivog razvoja i bioetike, povijesti, kineziologije, umjetničkih područja te specifičnih vještina koje se mogu demonstrirati u različitim područjima. Specifične se kompetencije odnose na pojedinačno programsko područje, a obuhvaćaju edukaciju vezanu uz problematiku suvremenih perspektiva obrazovanja, kvalitetu rada odgojno-obrazovnih ustanova, održivi razvoj, specifičnosti humanističkih i baštinskih tema u okviru obrazovnih znanosti. Osim navedenih specifičnih područja, važne su i generičke kompetencije na meta-razini kao što su kritičko mišljenje i kritički pristup pri korištenju podataka dobivenih različitim metodama i iz različitih izvora, razvoj znanstvene spoznaje i pisanja znanstvenih radova, kao i preuzimanje odgovornosti za vlastito učenje i razvoj svijesti o potrebi cjeloživotnog učenja. Doktor obrazovnih znanosti bit će osposobljen za znanstveno-istraživački rad u području obrazovanja specifičnih skupina, kao i za izradu i primjenu različitih edukativnih programa, uključujući i specifične programe prevencije poteškoća s kojima se svakodnevno susreće na različitim razinama (dječji vrtići, osnovne i srednje škole, fakulteti, specijalne ustanove itd.) u modernom društvu. Također će steći znanstveno-istraživačke kompetencije koje će mu na temelju novostečenih znanja omogućiti razvoj kritičnog mišljenja, kao i sagledavanje problematike iz interdisciplinarne perspektive.

## 9.9. Programi cjeloživotnog obrazovanja – Pedagoško-psihološka i didaktičko-metodička izobrazba

Pedagoško-psihološka i didaktičko-metodička izobrazba koju provodi Fakultet za odgojne i obrazovne znanosti polaznicima omogućava cjeloživotno obrazovanje i usavršavanje čiji je cilj ovladavanje znanjima, sposobnostima i vještinama neophodnima za rad u nastavničkoj struci.

Osnovni je cilj programa PPDMI-ja omogućiti polaznicima stjecanje nastavničkih kompetencija koje uključuju znanja, sposobnosti i vještine iz područja pedagogije, psihologije, didaktike i metodike, kao i drugih znanstvenih područja i grana (npr. kroatistike, komunikologije, etike, pedagogije djece s posebnim potrebama, rada s darovitom djecom i drugih područja) koja pridonose općem razvoju znanja i kompetencija nužnih za rad u sustavu odgoja i obrazovanja.

Opća i specifična znanja, sposobnosti i vještine čije stjecanje omogućuje program PPDMI-ja sljedeći su:

* spoznaje o pedagogiji kao kritičkoj i stvaralačkoj znanosti o odgoju
* sposobnost snalaženja u odgojnoj praksi i stvaralačkom osmišljavanju pozitivne odgojne prakse
* znanja o strategijama odgoja i obrazovanja
* znanja o važnosti korištenja i obveznosti primjene svih dosadašnjih psihologijskih istraživanja i spoznaja u obrazovanju
* razumijevanje psiholoških fenomena, koncepta sposobnosti i osobina ličnosti
* sposobnost poučavanja učenika i studenata u redovitom nastavnom okruženju i u situacijama u kojima se primjenom paradigme inkluzije primjenjuje rad s učenicima i studentima s poteškoćama u učenju i učenika, odnosno studenata s posebnim potrebama, ali i s darovitim učenicima i studentima
* sposobnost primjene različitih načina motiviranja učenika i studenata i metoda uspostavljanja i provođenja pozitivnog radnog okruženja
* znanja o temeljnim didaktičkim pojmovima unutar sustava obrazovanja i osmišljavanja nastave
* sposobnost kritičkog, istraživačkog i stvaralačkog odnosa prema didaktičkoj i metodičkoj teoriji i praksi
* sposobnost planiranja i programiranja nastave i artikulacije pojedine nastavne situacije
* sposobnost primjene metoda poučavanja, tehnologije i medija u nastavi, načina vrednovanja i samovrednovanja
* razumijevanje komunikacijskih i interakcijskih odnosa u nastavi
* metodička znanja primjerena području srodnih struka kojima pripadaju nastavni predmeti koje će polaznici izvoditi ili izvode u školama
* vještine pripreme, izvedbe i samoanalize nastavnih jedinica.

Navedena znanja, sposobnosti i vještine dio su modela nastavničkih kompetencija i okvira cjelovitog učenja, a ostvaruju se primjenom interdisciplinarnog pristupa.

Nakon uspješno završenog programa PPDMI-ja polaznik stječe 55 ECTS-a te će moći:

* koristiti pedagogijske i psihologijske spoznaje u kreiranju zdrave, uvažavajuće, podržavajuće i izazovne okoline za učenje i pružanje podrške učenicima u osnovnim i srednjim školama
* izraditi izvedbeni plan i program za određeni nastavni predmet
* planirati i izvoditi nastavu iz određenog nastavnog predmeta u osnovnim i srednjim školama te na visokoškolskim ustanovama
* primijeniti u nastavi odgovarajuće nastavne metode, oblike rada i nastavna sredstva
* vrednovati znanje učenika i studenata u skladu s ishodima učenja
* predložiti postupke i mehanizme osiguravanja kvalitete u osnovnoškolskoj, srednjoškolskoj i visokoškolskoj nastavi
* koristiti načela etičnog ponašanja u radu s učenicima i studentima.

1. Centri Fakulteta za odgojne i obrazovni znanosti

## Centar za karijerni razvoj studenata

Fakultet za odgojne i obrazovne znanosti Sveučilišta Josipa Jurja Strossmayera u Osijeku osnovao je 20. prosinca 2018. godine [**Centar za karijerni razvoj studenata**](https://www.foozos.hr/hr/centar-za-karijerni-razvoj-studenata/novosti-i-dogadanja/) (CKRS FOOZOS, engl. *Career Development Center for Students CDCS FOOZOS*) s ciljem unaprjeđenja kvalitete studiranja i kontinuiranog pružanja podrške potencijalnim budućim studentima, sadašnjim studentima i diplomantima u razvoju profesionalnih kompetencija za potrebe tržišta rada.

Centar za karijerni razvoj studenata kao fakultetska ustrojstvena jedinica motivirat će buduće studente za studijske programe FOOZOS-a, pružati podršku studentima tijekom svih studijskih godina, pomagati im i usmjeravati ih stjecanju iskustva i razvijanju karijera te povezivati s potencijalnim poslodavcima kako bi se povećala zapošljivost i konkurentnost studenata na tržištu rada.

Misija je Centra za karijerni razvoj studenata osnaživanje studenata na osobnom i profesionalnom rastu i razvoju, a realizirat će se organizacijom dodatnih izobrazbi, tribina, individualnih i grupnih savjetovanja, volonterskih akcija, društveno korisnog učenja te projektnih aktivnosti kojima se podržava, motivira i karijerno usmjerava studente za uspješno svladavanje akademskih izazova, napredovanje tijekom studija te početak građenja vlastite karijere.

Ciljne su skupine korisnika Centrastudenti, alumni, poslodavci, osoblje FOOZOS-a i partnerske organizacije jer želimo da Centar bude mjesto okupljanja svih nastavnika i stručnjaka koji svojim aktivnostima mogu pružati psihološku i pedagošku pomoć studentima, jačati akademske i životne vještine studenata te ih karijerno savjetovati.

Vizija je Centra kontinuirana pomoć u profesionalnom rastu i razvoju te pripremi studenata za tržište rada.

## Centar za istraživanje talenta i obrazovanje

[Centar za istraživanje talenta i obrazovanja](https://www.foozos.hr/hr/centar-za-istrazivanje-talenta-i-obrazovanje/) osnovan je s ciljem jačanja kompetencija o darovitosti kod raznih dionika odgojno-obrazovnog sustava. Fakultet je u travnju 2016. godine registriran kao [European Talent Point](https://etsn.eu/) te je postao dio mreže European Talent Support Network.

## Centar za istraživanje nematerijalne kulturne baštine

Fakultet za odgojne i obrazovne znanosti osnovao je 25. veljače 2021. godine [**Centar za istraživanje nematerijalne kulturne baštine**](https://www.foozos.hr/hr/centar-za-istrazivanje-nematerijalne-kulturne-bastine/) s ciljem provođenja znanstvenoistraživačkih aktivnosti te provođenja znanstvenih i stručnih projekata te sa svrhom promocije, proučavanja i zaštite nematerijalne kulturne baštine, kao i s ciljem uspostavljanja međunarodne suradnje, odnosno suradnje sa znanstvenim, stručnim, s gospodarskim i upravnim tijelima radi očuvanja, zaštite i svrhovitog iskorištavanja nematerijalne kulturne baštine.

**Misija** je Centra za istraživanje nematerijalne kulturne baštine stvaranje prepoznatljivog istraživačkog centra za istraživanje, dokumentiranje i populariziranje nematerijalne kulturne baštine Republike Hrvatske, s naglaskom na područje Slavonije, Baranje i zapadnog Srijema.

**Vizija** je Centra stvaranje istraživačkog centra izvrsnosti u području proučavanja nematerijalne kulturne baštine kao središnjeg mjesta u Republici Hrvatskoj na kojem će se okupljati znanstvenici iz Republike Hrvatske, ali i izvan nje (dijalektolozi, etnolozi, antropolozi, povjesničari, glazbenici).

## Centar za rehabilitaciju

Fakultet za odgojne i obrazovne znanosti akademske godine 2021./2022. osnovao je [**Centar za rehabilitaciju**](https://www.foozos.hr/hr/centar-za-rehabilitaciju/)s glavnim ciljem pružanja interdisciplinarne cjeloživotne podrške djeci i mladima s teškoćama u razvoju, osobama s invaliditetom i njihovim obiteljima te jačanje kapaciteta znanstvene zajednice, uključujući provođenje terapijsko-rehabilitacijskog rada, praktičnog osposobljavanja studenata i provođenja znanstveno-istraživačkog rada.

Misija je Centra za rehabilitaciju uključivanje akademske zajednice u implementaciju inkluzivnih vrijednosti u društvu te reduciranje rizika socijalne isključenosti međusektorskom suradnjom i razmjenom primjera dobre prakse.

Vizija je Centra za rehabilitaciju stvaranje platforme koja će osigurati cjeloživotnu podršku djeci s teškoćama u razvoju i njihovim obiteljima utemeljene na znanstvenim spoznajama te diseminirati znanstveno utemeljene pristupe, spoznaje i programe.

## Centar za metodike i stručnu praksu

[**Centar za metodike i stručnu praksu**](https://www.foozos.hr/hr/centar-za-metodike-i-strucnu-praksu/) osnovan je u akademskoj godini 2022./2023. Fakultet za odgojne i obrazovne znanosti u Osijeku pred svoje nastavnike i studente postavlja visoke stručne i profesionalne zahtjeve u području odgojno-obrazovnog djelovanja, stoga je Centar za metodike i stručnu praksu kao integralna ustrojstvena jedinica Fakulteta svoje djelovanje usmjerio osiguravanju, ali i kontinuiranom iznovljavanju suvremenih teorijskih i praktičnih pomaka s naglaskom na izravno djelovanje u neposrednoj praksi odgajatelja, učitelja razredne nastave i edukacijskih rehabilitatora. Centar je trenutačno usmjeren na metodike i stručno-pedagošku praksu triju osnovnih studijskih programa – učiteljski studij, studij ranog i predškolskog odgoja i obrazovanja, studij edukacijske rehabilitacije te logopedije. Iz te pozicije Centar promiče sustavnu suradnju i razvijanje partnerskog odnosa nastavnika, studenata i praktičara u dječjim vrtićima, školama i drugim ustanovama, kao i suradnju sa širom društvenom zajednicom.

Misija je Centra za metodike i stručnu praksu stvaranje kvalitetne platforme za stručnu i profesionalnu podršku i inovacije u izravnom odgojno-obrazovnom djelovanju. Stvaranje prepoznatljivog istraživačkoga središta usmjerenog na istraživanje suvremene teorije i prakse te povezivanjem i osnaživanjem suradnje s drugim institucijama, ustanovama i udrugama na lokalnoj, nacionalnoj i međunarodnoj razini, Centar ima misiju osnaživanja odgojno-obrazovnog sustava u cjelini. Misija Centra jest postati mjesto susreta, mjesto profesionalne podrške i mjesto istraživanja.

Različitim oblicima suradnje sa sudionicima izravno ili neizravno uključenima u djelovanje Centra u nadolazećem razdoblju Centar za metodike i stručnu praksu nastojat će biti prepoznat kao istraživački centar izvrsnosti u području pojedinih metodika integriranih u cjelovit pristup učenju djeteta/učenika te u području stručno-pedagoške prakse kao prepoznatljivog i društveno-korisnog djelovanja studenata, sveučilišnih nastavnika i praktičara u odgojno-obrazovnom sustavu i širem društvenom okruženju.

U skladu s misijom Centra, kao početno djelovanje uspostavit će se suradnja s drugim sastavnicama Sveučilišta Josipa Jurja Strossmayera u Osijeku te drugim centrima/katedrama u Republici Hrvatskoj i izvan nje; studenti i studentice Fakulteta za odgojne i obrazovne znanosti uključit će se u rad Centra na svim razinama – od nastave do popularizacije profesije; osigurat će se različiti oblici cjeloživotnog učenja i usavršavanja (seminari, tribine, okrugli stol, programi i dr.); podržavat će se stvaranje ALC-a – Alumni Learning Community – kao oblika sustavnog umrežavanja studenata, praktičara i znanstvene zajednice; razvijat će se kvalitetni suradnički i partnerski odnos s vrtićima, školama i drugim ustanovama kao vježbaonicama; razvijat će se i njegovati suradnja s jedinicama lokalne i regionalne samouprave te udrugama koje djeluju na području odgoja i obrazovanja i rada s djecom i mladima; poticanjem znanstvenog i stručnog djelovanja članova Centra posredno će se inovirati odgojno-obrazovna praksa.

## Centar za umjetnosti

[Centar za umjetnosti](https://www.foozos.hr/hr/centar-za-umjetnosti/) (dalje CZU) kao fakultetska ustrojbena jedinica potiče studente na povezivanje umjetnosti s drugim predmetima te osigurava priljev kvalitetnih i provjerenih sadržaja povezanih s umjetnošću. Aktivnosti CZU-a usmjerene su pružanju umjetničkoga iskustva, razvijanju vještina, uživanju u umjetnosti te primjeni umjetnosti u terapijske svrhe, a dijelom su poveznica s raznolikim lokalnim i državnim umjetničkim programima. Navedene aktivnosti osiguravaju stimulativna umjetnička iskustva koja potiču stvaranje navike uživanja u umjetnosti, bavljenje stručno vođenim kreativnim aktivnostima iz različitih umjetnosti, razvijanje društvenih vještina, odnosa i samopouzdanja. Potreba za stvaranjem kao općeljudskim potencijalom u sklopu CZU-a obuhvaća i pojam brige o sebi i očuvanje vlastite cjelovitosti, kao i poboljšanje i obnavljanje osobne dobrobiti. Dugoročna namjera CZU-a jest postati točka okupljanja građanstva jer svojom aktivnošću i djelovanjem neposredno prenosi vrijednosti Fakulteta za odgojne i obrazovne znanosti.

## Centar za antropologiju odgoja i obrazovanja

Misija je [Centra interdisciplinarno istraživanje](https://www.foozos.hr/hr/centar-za-antropologiju-odgoja-i-obrazovanja/) i razvoj obrazovnih praksi koje uvažavaju kulturne, socijalne i antropološke aspekte odgoja i obrazovanja. Centar teži dubljem razumijevanju odnosa između obrazovanja i društva, istražujući kako kulturni konteksti, jezik, tradicija i društvene norme oblikuju iskustva učenja i poučavanja. Poseban naglasak stavlja se na inkluzivnost, pravednost i prilagodbu obrazovnih metoda različitim kulturnim i društvenim kontekstima.

Znanstvenim istraživanjima, suradnjom s akademskom zajednicom i terenskim radom Centar nastoji unaprijediti obrazovne politike i prakse, pružajući potporu nastavnicima, studentima i istraživačima u njihovu profesionalnom razvoju. U tom se procesu Centar oslanja na suvremene antropološke metode istraživanja, etnografski pristup i interdisciplinarnu suradnju kako bi pridonio razvoju obrazovanja u Hrvatskoj i šire.

Vizija je Centra postati znanstveno-istraživačko središte u području antropologije odgoja i obrazovanja, prepoznato na nacionalnoj i međunarodnoj razini. Centar nastoji biti most između znanstvenih spoznaja i obrazovne prakse, aktivno sudjelujući u oblikovanju obrazovnih politika koje su utemeljene na istraživanju i kulturnoj osjetljivosti.

Težimo stvaranju akademskog i društvenog prostora u kojem se promiče dijalog između različitih obrazovnih aktera – od znanstvenika i nastavnika do učenika, roditelja i lokalnih zajednica. Potičemo inovativne pristupe učenju i poučavanju, organiziramo istraživačke projekte, stručne skupove i radionice te razvijamo partnerstva s obrazovnim i znanstvenim institucijama kako bismo doprinijeli stvaranju obrazovnog sustava koji odražava bogatstvo društvenih i kulturnih raznolikosti.

## Centar za interdisciplinarno obrazovanje i tehnologiju

Cilj je [Centra](https://www.foozos.hr/hr/centar-za-interdisciplinarno-obrazovanje-i-tehnologiju/) poticati sadašnje i buduće edukatore na primjenu interdisciplinarnog pristupa poučavanju i upotrebu tehnologije te im pružiti podršku u tom procesu. Cilj je i potaknuti aktivnu suradnju među istraživačima i znanstvenicima iz različitih područja i institucija stvaranjem suradničkih mreža i zajedničkih istraživačkih inicijativa.

Vizija je Centra stvaranje okruženja koje omogućuje postizanje izvrsnosti u poučavanju, učenju, znanosti, istraživanju i inovacijama na temelju interdisciplinarnog pristupa. Vjerujemo u važnost podrške profesionalnom razvoju edukatora kako bi unaprijedili svoje vještine u interdisciplinarnom pristupu poučavanju i primjeni tehnologije u obrazovanju. Time doprinosimo širenju znanja i unaprjeđenju obrazovnih praksi u ovim ključnim područjima.

Misija Centra ogleda se u sljedećem:

* različitim aktivnostima razvijati sposobnost povezivanja različitih područja znanja među djecom, učenicima, studentima, edukatorima, istraživačima, znanstvenicima i institucijama
* unaprijediti mentorstvo i pružiti veću podršku studentima koji pokazuju interes za interdisciplinarna područja i primjenu tehnologije u obrazovanju
* promicati profesionalni razvoj edukatora u području interdisciplinarnog pristupa poučavanju i primjene tehnologije u obrazovanju
* osnaživati edukatore s vještinama i znanjem iz interdisciplinarnog pristupa potrebnog za uspjeh u kvalitetnom poučavanju i učenju te svrhovitu primjenu tehnologije u obrazovanju
* podržati i poticati istraživanja o interdisciplinarnom pristupu i primjeni tehnologije u obrazovanju
* nuditi podršku vanjskim inicijativama u području interdisciplinarnog pristupa i primjeni tehnologije u poučavanju
* ostvariti suradnju s gospodarskim subjektima.

Centar za interdisciplinarno obrazovanje i tehnologiju nudit će prilike, ali i pružati podršku za razvoj potrebnih vještina djeci predškolske dobi, učenicima, studentima, edukatorima na svim obrazovnim razinama, kao i istraživačima i znanstvenicima.



1. Informacijski paket 2025./2026.

**Postupak prijave**

Cjelokupni proces prijave odvija se s pomoću Nacionalnog informacijskog sustava prijave na visoka učilišta (NISpVU) koji služi kandidatima za prijavu na odabrane studijske programe, čime se određuju i ispiti državne mature koje moraju položiti. Sustavu se pristupa na mrežnoj stranici [www.postani-student.hr](https://www.postani-student.hr/Ucilista/Default.aspx) .

Za postupke prijave, odabira studijskog programa, rangiranja i objave rang-lista kandidate se upućuje na korištenje službenih mrežnih stranica tijela koja provode te postupke gdje se nalaze sve točne, pravovremene i potpune informacije:

**Postani student**: <https://www.postani-student.hr/Ucilista/Default.aspx>

**Nacionalni centar za vanjsko vrednovanje obrazovanja**: <https://www.ncvvo.hr/>

**Agencija za znanost i visoko obrazovanje**: <https://www.azvo.hr/hr/>

**Ministarstvo znanosti, obrazovanja i mladih**: <https://mzo.gov.hr/>

Sve ostale informacije vezane uz prijavu studijskih programa, bodovanje za upis na studijske programe, vrednovanje posebnih postignuća (natjecanja, kategorizirani sportaši), pravo prednosti pri upisu, privremene i konačne rang-liste možete naći na mrežnoj stranici <https://www.studij.hr/>u izbornicima Sve o prijavama, Česta pitanja i Kalendar.

Ako imate dodatnih pitanja o prijavama na studijske programe, možete se obratiti Središnjem prijavnom uredu na sljedeći kontakt:

Telefon + 385 1 6274-844 (ponedjeljak – petak, 8 – 16 sati)

AGENCIJA ZA ZNANOST I VISOKO OBRAZOVANJE

SREDIŠNJI PRIJAVNI URED

Donje Svetice 38

10000 Zagreb

## Studentska prava i obveze

Za sve upite o studentskim pravima i obvezama student se može obratiti Odjelu za studente i studije. Prava su regulirana sveučilišnim i fakultetskim dokumentima koji su studentima na raspolaganju u digitalnom obliku na mrežnoj stranici Sveučilišta Josipa Jurja Strossmayera u Osijeku [www.unios.hr](http://www.unios.hr) i na mrežnoj stranici Fakulteta za odgojne i obrazovne znanosti <https://www.foozos.hr/hr/propisi/> .

Svaka studijska godina ima svojeg voditelja godišta kojemu se studenti mogu javljati s upitima i komentarima. Voditelji godišta navedeni su na mrežnoj stranici Fakulteta <https://www.foozos.hr/hr/nastavni-kalendar/voditelji-godista/> .

Studentima su dostupni svi nastavnici, i to prema rasporedu i u vrijeme konzultacija navedenima na mrežnoj stranici <https://www.foozos.hr/hr/nastavni-kalendar/konzultacije/> .

## Smještaj

Ministarstvo znanosti, obrazovanja i mladih Republike Hrvatske godišnje donosi kriterije za raspodjelu mjesta studentima sveučilišnih i stručnih studija u studentskim domovima studentskih centara u Republici Hrvatskoj. Mrežna stranica na kojoj se mogu pronaći podaci vezani za kriterije smještaja sljedeća je: <https://mzom.gov.hr/istaknute-teme/odgoj-i-obrazovanje/visoko-obrazovanje/potpore-studentima/studentski-smjestaj/856> .

Obavijesti o raspisanim natječajima, prijavi i uvjetima ostvarivanja prava na smještaj u studentski dom i subvenciju privatnog smještaja nalaze se na mrežnoj stranici Studentskog centra u Osijeku [www.stucos.unios.hr](http://www.stucos.unios.hr) .

## Zdravstveno osiguranje za studente

Prema Zakonu o obveznom zdravstvenom osiguranju obvezno se osiguravaju i stječu status osiguranika:

* redoviti učenici srednjih škola i redoviti studenti visokih učilišta iznad 18 godina života koji su državljani Republike Hrvatske i imaju prebivalište ili boravište u Republici Hrvatskoj, odnosno državljani Republike Hrvatske s prebivalištem u drugoj državi članici koji u Republici Hrvatskoj imaju odobren privremeni boravak, pod uvjetom da nisu obvezno zdravstveno osigurani u drugoj državi članici, te stranci s odobrenim stalnim boravkom u Republici Hrvatskoj, s tim da to pravo mogu koristiti najduže do isteka školske godine, odnosno završetka akademske godine u kojoj su završili redovito školovanje, ali ne duže od navršene 26. godine života
* redoviti učenici srednjih škola i redoviti studenti visokih učilišta u drugim državama članicama iznad 18 godina života koji su državljani Republike Hrvatske i imaju prebivalište u Republici Hrvatskoj te stranci s odobrenim stalnim boravkom u Republici Hrvatskoj, s tim da to pravo mogu koristiti najduže do isteka školske godine, odnosno završetka akademske godine u kojoj su završili redovito školovanje prema propisima države školovanja, ali ne duže od navršene 26. godine života
* osobe s prebivalištem ili odobrenim stalnim boravkom u Republici Hrvatskoj iznad 18 godina života koje su prema propisima o školovanju u Republici Hrvatskoj ili u drugoj državi članici izgubile status redovitog učenika, odnosno redovitog studenta ako su se prijavile Zavodu u roku od 30 dana od dana gubitka statusa redovitog učenika ili redovitog studenta i ako pravo na obvezno zdravstveno osiguranje ne mogu ostvariti po drugoj osnovi.

Status zdravstveno osigurane osobe po osnovi člana obitelji redoviti student može ostvariti ovjerenom potvrdom da je u statusu redovitog studenta. Ta se potvrda svake akademske godine treba dostaviti poslodavcu roditelja, i to do 31. listopada tekuće godine, a student ju treba izvaditi u Odjelu za studente i studije pri upisu u istu ili višu studijsku godinu.

Student gubi status osiguranika po osnovi člana obitelji u sljedećim slučajevima:

* kada izgubi status redovitog studenta
* kada još uvijek ima status redovitog studenta, ali je napunio 26 godina.

U slučaju gubitka statusa redovitog studenta, a kako bi ipak ostvario pravo na zdravstveno osiguranje po drugoj osnovi, nužno je i neophodno voditi računa o roku prijave na HZZO. Taj je rok 30 dana od gubitka statusa redovitog studenta ili kada je napunio 26 godina života.

U slučaju da student ne upiše novu akademsku godinu u redovitom upisnom roku do kraja 30. rujna tekuće godine, s tim mu danom prestaje status osigurane osobe po osnovi člana obitelji i počinje teći rok od 30 dana za prijavu u HZZO. Posljedica su nepoštivanja toga roka gubitak prava iz obveznog zdravstvenog osiguranja i obveza preuzimanja samostalnog plaćanja naknade za obvezno zdravstveno osiguranje. Nikakvi dodatni ispitni rokovi ne mogu produžiti navedeni rok. I za ostale slučajeve gubitka statusa redovitog studenta vrijedi obveza prijavljivanja na HZZO u roku od 30 dana. Redoviti studenti nakon završetka školovanja imaju rok od 30 dana od dana diplomiranja za prijavu u HZZO i tada kao nezaposlene osobe imaju pravo na obvezno zdravstveno osiguranje.

## Zdravstvena zaštita

Studenti koji imaju zdravstvenu iskaznicu izdanu od strane HZZO-a pravo na zdravstvenu zaštitu mogu ostvariti u bilo kojem domu zdravlja. Međutim, kao prvi korak preporučuje se javljanje u ambulantu za studente u kojoj se može dobiti savjet liječnika.

Ambulanta za studente Fakulteta za odgojne i obrazovne znanosti

**Vesna Buljan, dr. med., specijalist školske medicine**

**Srijeda, 14 – 19 sati, soba 35; tel. 031 225 751**

**e-adresa:** [zz-skolska-medicina-01-os@zzjzosijek.hr](mailto:zz-skolska-medicina-01-os@zzjzosijek.hr)

## Ured za studente s invaliditetom

Ured za studente s invaliditetom djeluje kao jedinstveni sveučilišni ured koji studentima s invaliditetom pruža informacije i podršku u prostorima ureda, te nastoji rješavati individualne potrebe pojedinih studenata s invaliditetom. Informacije mogu dobiti i svi oni koji su zainteresirani za studij, a nisu sigurni o svojim pravima i mogućnostima studiranja na odabranom fakultetu.

Studenti informacije mogu dobiti na licu mjesta ili putem e-pošte. Ured za studente s invaliditetom Sveučilišta Josipa Jurja Strossmayera u Osijeku nastoji osigurati kvalitetniji pristup visokom obrazovanju kroz pristup zadovoljenja obrazovnih potreba studenata s invaliditetom i nastojanja povećanja njihovog broja.

**Vrijeme određeno za rad sa studentima:**  
– od ponedjeljka do petka 9 – 12 sati  
Molimo da termin dolaska najavite na adresu e-pošte [dspanic [at] unios.hr](mailto:dspanic@unios.hr). Termin je moguće dogovoriti i izvan gore navedenog vremena.

U svrhu planiranja aktivnosti Ured prikuplja informacije o studentima s invaliditetom i izrađuje bazu podataka.  
**Ured svojim korisnicima jamči pravo na tajnost svih iznesenih podataka i poštuje njihovo pravo na izbor.**

## Psihološko savjetovalište za studente

Inicijativu za osnivanjem psihološkog savjetovališta za studente pokrenuli su asistenti Odsjeka za psihologiju Filozofskog fakulteta 2007. godine i dostupno je svim studentima na svim sastavnicama Sveučilišta. Cilj Ureda je učiniti dostupnijom pomoć studentima u svladavanju problema vezanih uz učenje, ali i prilagodbi studentskom načinu života.  U uredu rade profesorice Odsjeka za psihologiju koje su educirane za savjetodavni i psihoterapijski rad <https://www.unios.hr/studenti/psiholosko-savjetovaliste/o-nama/>

Kontakt osoba na Fakultetu za odgojne i obrazovne znanosti: dr.sc. Ivana Borić Letica ([iletica1@foozos.hr](mailto:iletica1@foozos.hr) )

## Identifikacijska kartica studenta (iksica)

Na poticaj i uz potporu Ministarstva znanosti, obrazovanja i mladih Republike Hrvatske uvedena je informatizacija sustava subvencionirane prehrane za studente fakulteta i visokih učilišta. U tu se svrhu studentima izdaju magnetske kartice s osobnom fotografijom. Studenti ostvaruju svoja prava s pomoću **identifikacijskih kartica studenta (SmartX)**. Studentska je iskaznica identifikacijski dokument na temelju kojeg se dokazuje status studenta. Korištenjem studentske iskaznice studentima je omogućeno ostvarivanje prava (na prehranu, popust na gradski prijevoz itd.).

Studentska iskaznica ima oblik magnetske kartice, sadrži naziv sveučilišta ili veleučilišta i ustanove visoke naobrazbe kojoj korisnik kartice pripada, broj iskaznice, ime i prezime te fotografiju.

Na poleđini iskaznice nalazi se magnetska traka s upisanim brojem iskaznice koja očitavanjem iskaznice na magnetskom čitaču omogućuje identifikaciju vlasnika iskaznice. Iskaznica vrijedi do kraja akademske godine (semestra) u kojoj student ima valjan upis godine, a njezinu valjanost periodički obnavlja matična ustanova. Studentska je iskaznica neprenosiva, što znači da se njome može koristiti isključivo osoba na čije ime glasi. Kršenje pravila o korištenju iskaznice smatra se njezinom zlouporabom. Nadležnost nad podacima o pravima studenata ima ustanova visoke naobrazbe koja je zadužena za brigu i ažuriranje podataka o pravima svojih studenata. Moguće reklamacije zbog uskraćenih prava te svih ostalih problema vezanih uz studentsku iskaznicu student će rješavati isključivo u matičnoj studentskoj službi (referadi). Studenti na razmjeni (*exchange* *students*) iksicu dobivaju u Uredu za studente i studije.

## Subvencionirana prehrana

**Pravo na subvencioniranu prehranu imate samo kao redoviti student, a ostvarujete ga s pomoću studentske iskaznice (X-ice)**

Pravo na potporu za pokriće troškova prehrane studenata ostvaruje redoviti studenti na prijediplomskom sveučilišnom, diplomskom sveučilišnom, integriranom prijediplomskom i diplomskom sveučilišnom, kratkom stručnom, prijediplomskom stručnom i specijalističkom diplomskom stručnom studiju visokog učilišta u Republici Hrvatskoj koji je državljanin države članice Europske unije. Pravo na potporu korisnik potpore ostvaruje prvim upisom na studij na visokom učilištu u Republici Hrvatskoj te **studenti koji su stekli 18 ili više ECTS bodova u prethodnoj godini na trenutačno upisanoj razini** redovitog studija te 36 ECTS bodova u prethodne dvije uzastopne godine na istoj razini studija.

**Trajanje prava na pokriće troškova prehrane**

Korisnici potpore koji upisuju akademsku godinu studija pravo na potporu ostvaruju od 1. listopada tekuće do 15. listopada sljedeće kalendarske godine, osim od 16. srpnja do 31. kolovoza.

**Namjena potpore**

Potporom se korisniku podmiruje dio troškova osobne dnevne prehrane u restoranima s kojima Ministarstvo znanosti i obrazovanja ili od njega ovlaštena ustanova (studentski centar, visoko učilište) sklopi ugovor o pružanju usluga prehrane studenata.

**Razine prava na potporu**

Korisnici potpore svoje pravo ostvaruju u različitim iznosima ovisno o razini dodijeljenih prava izraženoj brojem kompletnih dnevnih obroka. Razina prava na potporu dodjeljuje se automatski u trenutku evidentiranja upisa akademske godine ili semestra u Informacijskom sustavu studentskih prava u visini prava. Razine prava na potporu bilježe se brojevima 1, 2 i 2,5 te označavaju pravo na potporu u vrijednosti jednog, dva odnosno dva i pol meni obroka dnevno.

**Razina prava 1** pripada svim korisnicima potpore, uključivo i onima koji su ostvarili pravo na smještaj u učeničkom domu koji pruža uslugu prehrane.

**Razina prava 2** pripada sljedećim skupinama:

* korisnicima potpore koji borave u mjestu studiranja, a imaju prebivalište na području druge županije (na temelju osobne iskaznice i prijave boravišta policijskoj upravi ili postaji Ministarstva unutarnjih poslova nadležnoj prema mjestu boravišta)
* korisnicima potpore koji imaju prebivalište ili boravište u mjestu koje je slabo prometno povezano s mjestom studiranja. Njima se na temelju prijedloga studentskog zbora i matičnog visokog učilišta ova razina prava dodjeljuje posebnom odlukom Ministarstva znanosti, obrazovanja i mladih
* stranim državljanima koji koriste potporu na temelju sudjelovanja u međunarodnim razmjenama (Erasmus, CEEPUS i međunarodni bilateralni pravni akti) kao stipendisti Ministarstva znanosti, obrazovanja i mladih
* stranim državljanima iz zemalja članica Europske unije koji studiraju u Republici Hrvatskoj.

**Razina prava 2,5** pripada sljedećim skupinama korisnika potpore:

* korisnicima potpore koji su na natječaju studentskih centara ostvarili pravo na smještaj u studentski dom ili u učenički dom koji ne pruža uslugu prehrane (na temelju potvrde studentskog centra ili učeničkog doma)
* korisnicima potpore izrazito slabog imovinskog stanja na temelju posebne odluke Ministarstva znanosti, obrazovanja i mladih, uz predočenje rješenja nadležnog centra za socijalnu skrb o pravu na pomoć za uzdržavanje
* korisniku potpore vrhunskom sportašu koji dokaže da boravi u mjestu studiranja koje je različito od mjesta prijavljenog prebivališta (na temelju rješenja o kategorizaciji sportaša (I. – III. kategorija) Hrvatskog olimpijskog odbora, osobne iskaznice i prijave boravišta policijskoj upravi ili postaji Ministarstva unutarnjih poslova nadležnoj prema mjestu boravišta).

**Visina potpore**

Potporom se podmiruje sljedeće:

* 71,24 % obračunske cijene meni obroka i pojedinačnih jela sastavnica meni obroka
* 50 % obračunske cijene pojedinačnih jela i drugih prehrambenih proizvoda koji nisu sastavnice meni obroka.

**Korištenje potpore**

Korisnik potpore svoje pravo dokazuje i ostvaruje s pomoću studentske iskaznice koja se izdaje sukladno pravilniku kojim se regulira studentska iskaznica. Korisnik potpore upisan na više visokih učilišta pravo na potporu može ostvarivati isključivo na temelju upisa na jedno visoko učilište. Korisnik potpore može imati pravo na potporu samo na jednoj studentskoj iskaznici. Stanje na iksici može se vidjeti na dnu svakog računa izdanog za tu iksicu, na stranici Sveučilišnog računskog centra SRCE te na portalu [ISSP](https://www.srce.unizg.hr/isak).

**Popis restorana u kojima se mogu koristiti iksice:**

|  |  |
| --- | --- |
| Kantina Studentski dom | *I. G. Kovačića 4* |
| Novi studentski dom | *Kralja P. Svačića 1e* |
| Restoran Ekonomskog fakulteta | *Trg Lj. Gaja 7* |
| Restoran Filozofskog fakulteta | *L. Jägera 9* |
| Restoran Gaudeamus | *Istarska 5* |
| Restoran Kampus | *Kralja P. Svačića 1e* |
| Restoran Odjela za matematiku | *Trg Lj. Gaja 6* |
| Restoran Pravnog fakulteta | *S. Radića 13* |
| Restoran sa samoposluživanjem | *Istarska 5* |
| Studentski klub | *Istarska 5* |
| Šank Campus | *Kralja P. Svačića 1e* |

## BUTRA (autoBUs i TRAmvaj)

Pravo na studentsku karticu imaju redoviti studenti i nezaposleni izvanredni studenti uz predočenje zamolnice koju ovjeri fakultet. Pravo na sufinanciranu cijenu imaju samo redoviti studenti. Da bi ostvarili pravo na sufinanciranu cijenu prijevoza, redoviti studenti Sveučilišta Josipa Jurja Strossmayera u Osijeku koji imaju upisanu tekuću akademsku godinu studija i prebivalište ili boravište na području grada Osijeka te na području općina Čepin (naselja Čepin i Livana), Erdut (naselje Bijelo Brdo) i Antunovac (naselja Antunovac i Ivanovac) osim ovjerene zamolnice trebaju donijeti i potvrdu o prebivalištu (može i preslika osobne iskaznice) ili boravištu uz potpisanu privolu na prodajnom mjestu GPP-a. Da bi ostvarili pravo na studentsku karticu, nezaposleni izvanredni studenti trebaju donijeti i potvrdu Hrvatskog zavoda za zdravstveno osiguranje kojom se potvrđuje da prema evidenciji osiguranika Zavoda imaju pravo na obvezno zdravstveno osiguranje kao nezaposlena osoba. Studenti koji imaju studentsku karticu od prošle godine za rujan i listopad mogu nadopuniti kartice bez potvrde. Za nadopunu studentske kartice za studeni (i kasnije) obvezna je potvrda za akademsku godinu 2025./2026. za sve studente koji potvrdu nisu donijeli u rujnu i listopadu (za sufinancirani prijevoz i gore navedena dokumentacija).

Informacije: 031/228 332

[gpp@gpp-osijek.com](mailto:gpp@gpp-osijek.com)

<https://web.gpp-osijek.com/>

## Pravo na rad putem studentskog servisa

Studentski servis u okviru svoje djelatnosti obavlja privremeno i povremeno zapošljavanje studenata i učenika. Zato je potrebno učlanjenje u sam [Centar](http://www.stucos.unios.hr/?page_id=192). Pravo učlanjenja imaju svi redoviti studenti, neovisno o mjestu studiranja ili prebivalištu, redoviti učenici završnih razreda srednjih škola te osobe koje su završile studij u statusu redovitog studenta, ali najdulje tri mjeseca od završetka srednje škole, odnosno studija.

Sukladno Zakonu o zaštiti tržišnog natjecanja isplatu studentskih zarada vršimo preko žiro-računa otvorenog u bilo kojoj banci u RH. Za produljenje prava na rad potrebno je donijeti uvjerenje o statusu redovitog studenta te X-icu na uvid. Napomena: uz predočenje X-ice možete podizati Ugovore o djelu redovitog studenta te dobiti sve tražene informacije. Učlanjenjem u Studentski servis studenti ostvaruju mogućnost zapošljavanja putem Studentskog servisa, što im omogućava dodatnu zaradu i poboljšanje osobnog standarda. Informacije o učlanjenju mogu se pronaći na mrežnoj stranici Studentskog centra u Osijeku <http://www.stucos.unios.hr>, pod poglavljem Studentski servis. Za sve ostale upite možete se obratiti Studentskom centru na telefon 031/220-600, 031/220-611, ponedjeljak – petak **od 7 do 14 sati** ili na e-adresu [servis@stucos.hr](mailto:servis@stucos.hr) .

<https://www.facebook.com/pages/Studentski-servis-Osijek-Studentski-centar-u-Osijeku/138315679674425>

## Studentske udruge

### Studentska sportska udruga FOOZOS

Cilj je Udruge promicanje, unaprjeđenje, omasovljenje i organizirani razvitak sporta na Sveučilištu. Djelatnosti su studentske udruge sljedeće: organizacija sportskih natjecanja na fakultetu, sudjelovanje u natjecanjima studentskog sporta na Sveučilištu, objedinjavanje i usklađivanje aktivnosti članova, suradnja s drugim studentskim udrugama i drugim sportskim klubovima.

### Udruga studenata Futuri Magistri

Udruga je osnovana s ciljem promicanja, razvitka i unaprjeđenja stručnog i znanstvenog napretka članova Udruge, napose studenata i djelatnika u području odgojnih i obrazovnih znanosti, studija odgoja i obrazovanja, povezivanja članova Udruge s drugim organizacijama na Fakultetu, Sveučilištu i šire te promicanja volontiranja mladih i doprinosa ostvarivanju modernog, slobodnog, demokratskog, pluralnog i tolerantnog nenasilnog društva.

Djelatnosti su studentske udruge sljedeće: promicanje i unaprjeđivanje odgoja i obrazovanja, sudjelovanje u znanstvenim i znanstveno-nastavnim aktivnostima Fakulteta, kao i u svim redovitim i izvanrednim inicijativama studenata i nastavnika Fakulteta; organizacija i sudjelovanje u kulturno-umjetničkim aktivnostima (izložbe, seminari, predavanja, predstave i sl.); promicanje volonterstva, organiziranje humanitarnih i socijalno inkluzivnih akcija i manifestacija; informiranje javnosti o radu Udruge u medijima te informiranje mladih o društveno važnim temama; jačanje stručne suradnje i uspostavljanje kontakta sa sličnim organizacijama diljem Hrvatske i svijeta, organizacija i sudjelovanje u zajedničkim znanstveno-stručnim aktivnostima i druženjima i profesionalno usavršavanje članova te sudjelovanje u međunarodnim projektima; izdavanje časopisa, godišnjaka i sl. iz područja svojih djelatnosti.

Udruga u svojoj nakladi izdaje tiskano i mrežno izdanje Časopisa za odgojne i obrazovne znanosti **Foo2rama**. Časopis je pokrenula Udruga studenata odgojnih i obrazovnih znanosti Futuri Magistri koja djeluje pri Fakultetu za odgojne i obrazovne znanosti. Cilj je ovoga projekta povezati znanstvenike, stručnjake i djelatnike odgojno-obrazovnog sustava te studente odgojno-obrazovnih i srodnih studija u kritičkom promišljanju o odgojno-obrazovnom sustavu, praksi i pojedinačnim strukama. Sve važne informacije o časopisu, kao i prethodno objavljene brojeve, možete pogledati na [poveznici](https://hrcak.srce.hr/foo2rama), a tiskano izdanje u knjižnici Fakulteta za odgojne i obrazovne znanosti.

1. Izvor: Agencija za znanost i visoko obrazovanje; <https://www.azvo.hr/index.php/hr/visoko-obrazovanje/bolonjski-proces> [↑](#footnote-ref-1)
2. Izvor: Agencija za znanost i visoko obrazovanje; <https://www.azvo.hr/vrednovanja/sustav-visokog-obrazovanja/vrste-studija/> [↑](#footnote-ref-2)